ທ່ານ ອາດສະພັງທອງ ສີພັນດອນ ເຈົ້າຄອງນະຄອນຫຼວງວຽງຈັນ ພ້ອມດ້ວຍພະແນກການກ່ຽວຂ້ອງ ແລະ 3 ອົງການຈັດຕັ້ງມະຫາຊົນ ໄດ້ລົງເຄື່ອນໄຫວເຮັດວຽກຊຸກຍູ້ວຽກງານການພັດທະນາຢູ່ເມືອງນາຊາຍທອງ ນະຄອນຫຼວງວຽງຈັນ ວັນທີ 3 ກໍລະກົດ 2021 ໂດຍການນໍາພາຂອງທ່ານ ວຽງຄໍາ ສີຫາໂຄດ ເຈົ້າເມືອງນາຊາຍທອງ ພ້ອມດ້ວຍຫ້ອງການກ່ຽວຂ້ອງ.
ການລົງເຄື່ອນໄຫວຄັ້ງນີ້ ທ່ານ ເຈົ້າຄອງ ພ້ອມຄະນະ ໄດ້ລົງກວດກາເບິ່ງຈຸດທີ່ປະຊາຊົນໄດ້ຮັບຜົນກະທົບຈາກການກໍ່ສ້າງເສັ້ນທາງເລກທີ 13 ເໜືອ ໂຄງການກໍ່ສ້າງທາງດ່ວນ ແລະ ທາງລົດໄຟລາວ-ຈີນ ບາງຈຸດ ຄື: ການກໍ່ສ້າງເສັ້ນທາງເລກທີ 13 ເໜືອ ເຂດບ້ານຫົວຊ້າງ ການກໍ່ສ້າງເສັ້ນທາງເລກທີ 13 ເໜືອ ເຂດບ້ານຫົວຂົວ ຢູ່ຈຸດເຂດຮ້ານອາຫານນາຊຸມ ກິໂລແມັດທີ 8+940D ແລະ ຈຸດເຂດຫ້ວຍຊອນ-ຫ້ວຍຊົ້ວ ບ້ານຫົວຂົວ ຮ່ອງນໍ້າແຄມທາງເລກທີ 13 ເໜືອ ພ້ອມນັ້ນ ຍັງໄດ້ເຄື່ອນໄຫວກວດກາເບິ່ງຈຸດເຂດນໍ້າມັກອັ່ງຖ້ວມຂັງ ເຂດທາງດ່ວນ ເຂດທາງນາຍາງ ອຸໂມງທາງດ່ວນຢູ່ທາງວັດພະບາດ ບ້ານນາຂ່າ ແລະ ດິນຂອງປະຊາຊົນທີ່ບໍ່ມີທາງເຂົ້າ ທີ່ປະຊາຊົນໄດ້ສະເໜີຕໍ່ສະພາປະຊາຊົນບ້ານນາຂ່າ ນອກນີ້ ຍັງໄດ້ເຄື່ອນໄຫວພົບປະກັບອໍານາດການປົກຄອງບ້ານ ແລະ ພໍ່ແມ່ປະຊາຊົນບ້ານນໍ້າຫຸມ ແລະ ລົງກວດກາສະຖານທີ່ມີການບຸກລຸກປ່າສະຫງວນແຫ່ງຊາດ ພູພະນັງ ເຂດນໍ້າຜ່າ ເມືອງນາຊາຍທອງ ຕື່ມອີກ.
ພິທີມອບ-ຮັບໜ້າທີ່ເລຂາຄະນະບໍລິຫານງານພັກນະຄອນຫຼວງວຽງຈັນຜູ້ເກົ່າ-ຜູ້ໃໝ່
ພິທີມອບ-ຮັບໜ້າທີ່ເລຂາຄະນະບໍລິຫານງານພັກນະຄອນຫຼວງວຽງຈັນ (ນວ) ຈັດຂຶ້ນວັນທີ່ 16 ມີນາ 2021 ທີ່ຫ້ອງວ່າການປົກຄອງນວ ລະຫວ່າງສະຫາຍ ສິນລະວົງ ຄຸດໄພທູນ ເລຂາຄະນະບໍລິຫານງານພັກ ນວ ຜູ້ເກົ່າ ກັບ ສະຫາຍ ອານຸພາບ ຕຸນາລົມ ເລຂາຄະນະບໍລິຫານງານພັກນວ ຜູ້ໃໝ່ ໂດຍເປັນກຽດເຂົ້າຮ່ວມຂອງສະຫາຍ ບຸນທອງ ຈິດມະນີ ກໍາມະການກົມການເມືອງສູນກາງພັກ ຜູ້ປະຈໍາການຄະນະເລຂາທິການສູນກາງພັກ ພ້ອມດ້ວຍເລຂາ, ຮອງເລຂາຄະນະບໍລິຫານງານ ນວ ແລະຂະແໜງການກ່ຽວຂ້ອງເຂົ້າຮ່ວມ.
ໃນພິທີສະຫາຍນາງ ບຸດສະດີ ທະນະເມືອງ ກຳມະການສູນກາງພັກ ຕາງໜ້າຄະນະຈັດຕັ້ງສູນກາງພັກໄດ້ຜ່ານຄຳສັ່ງ ແລະມະຕິຕົກລົງຂອງກົມການເມືອງສູນກາງພັກວ່າດ້ວຍແຕ່ງຕັ້ງເລຂາຄະນະບໍລິຫານງານພັກ ນວ ອີງຕາມມະຕິຕົກລົງຂອງກົມການເມືອງສູນກາງພັກວ່າດ້ວຍວຽກງານການຄຸ້ມຄອງວຽກງານ ອີງຕາມການຕົກລົງໃນກອງປະຊຸມກົມການເມືອງສູນກາງພັກ ແລະຄະນະເລຂາທິການສູນກາງພັກ ຄັ້ງວັນທີ 24-25 ກຸມພາ 2021 ອີງຕາມການເຫັນດີຮັບຮອງໃນກອງປະຊຸມຄົບຄະນະບໍລິຫານງານສູນກາງພັກຄັ້ງທີ 2 ສະໄໝທີ XI ອີງຕາມໜັງສືສະເໜີຂອງຄະນະຈັດຕັ້ງສູນກາງພັກ ດັ່ງນັ້ນ ກົມການເມືອງສູນກາງພັກອອກຄຳສັ່ງຍົກຍ້າຍສະຫາຍ ສິນລະວົງ ຄຸດໄພທູນ ກຳມະການກົມການເມືອງ ສູນກາງພັກ ເລຂາຄະນະບໍລິຫານງານພັກ ນວ ໄປຮັບໜ້າທີ່ໃໝ່ຢູ່ສູນກາງແນວລາວສ້າງຊາດ.
ນອກຈາກນີ້ກໍໄດ້ຜ່ານມະຕິຕົກລົງວ່າດ້ວຍການແຕ່ງຕັ້ງເລຂາຄະນະບໍລິຫານງານ ນວ ຜູ້ໃໝ່ ອີງຕາມມະຕິຕົກລົງຂອງກົມການເມືອງສູນກາງພັກວ່າດ້ວຍການແຕ່ງຕັ້ງເລຂາຄະນະບໍລິຫານງານພັກ ນວ ອີງຕາມມະຕິຕົກລົງຂອງກົມການເມືອງສູນກາງພັກວ່າດ້ວຍວຽກງານຄຸ້ມຄອງພະນັກງານ ອີງຕາມຂໍ້ຕົກລົງໃນກອງປະຊຸມກົມການເມືອງສູນກາງພັກ ແລະຄະນະບໍລິຫານງານສູນກາງພັກ ຄັ້ງວັນທີ 24-25 ກຸມພາ 2021 ອີງຕາມການເຫັນດີຮັບຮອງໃນກອງປະຊຸມຄົບຄະນະບໍລິຫານງານສູນກາງພັກຄັ້ງທີ 2 ສະໄໝທີ XI ອີງຕາມໜັງສືສະເໜີຂອງຄະນະຈັດຕັ້ງສູນກາງພັກ, ກົມການເມືອງສູນກາງພັກຕົກລົງແຕ່ງຕັ້ງສະຫາຍ ອານຸພາບ ຕຸນາລົມ ເລຂາທິການສູນກາງພັກ ເປັນເລຂາຄະນະບໍລິຫານງານພັກ ນວ.
ກອງປະຊຸມຄົບຄະນະບໍລິຫານງານ ນວ ສະໄໝທີ VII ຄັ້ງທີ 4 ຈັດຂຶ້ນໃນວັນທີ 01-02 ກໍລະກົດ 2021 ທີ່ຫ້ອງວ່າການປົກຄອງ ນວ ເປັນປະທານຂອງສະຫາຍ ປອ. ອານຸພາບ ນຸນາລົມ ຄະນະເລຂາທິການສູນກາງພັກ, ເລຂາຄະນະພັກ, ປະທານສະພາປະຊາຊົນ ນວ ມີສະຫາຍ ປອ. ອາດສະພັງທອງ ສີພັນດອນ ກຳມະການສູນກາງພັກ, ຮອງເລຂາຄະນະພັກ, ເຈົ້າຄອງນະຄອນຫຼວງວຽງຈັນ ພ້ອມດ້ວຍຄະນະປະຈໍາພັກ, ຄະນະນໍາ 9 ເມືອງ ແລະ ພະ ແນກການ-ອົງການທຽບເທົ່າອ້ອມຂ້າງ ນວ ເຂົ້າຮ່ວມ.
ເຈົ້າຄອງນະຄອນຫຼວງຢ້ຽມຢາມເຂດເສດຖະກິດສະເພາະບຶງທາດຫຼວງ
ວັນທີ 27 ມິຖຸນາ 2021 ທ່ານ ອາດສະພັງທອງ ສີພັນດອນ ເຈົ້າຄອງນະຄອນຫຼວງວຽງຈັນ ພ້ອມດ້ວຍພະແນກການກ່ຽວຂ້ອງເຄື່ອນໄຫວຢ້ຽມຢາມ ແລະ ຊຸກຍູ້ການພັດທະນາເຂດເສດຖະກິດສະເພາະບຶງທາດຫຼວງ ຢູ່ໂຮງແຮມໂປລີ ເຊິ່ງການຢ້ຽມຢາມຄັ້ງນີ້ທ່ານ ທະນົງໄຊ ຄຸດໄພທູນ ຫົວໜ້າຄະນະຄຸ້ມຄອງເຂດເສດຖະກິດພິເສດ ນະຄອນຫຼວງວຽງຈັນ ໄດ້ລາຍງານລາຍງານໂດຍສັງເຂບກ່ຽວກັບ ສະພາບການພັດທະນາ ແລະ ຄຸ້ມຄອງເຂດເສດຖະກິດພິເສດນະຄອນຫຼວງວຽງຈັນ ໂດຍໃນໄລຍະ 6 ເດືອນຕົ້ນປີ 2021 ສາມາດດຶງດູດການລົງທຶນໄດ້ພຽງ 5 ບໍລິສັດ ເມື່ອທຽບໃສ່ຕົວເລກຄາດຄະເນປີ 2021 ປະຕິບັດໄດ້ 25%.
ເຈົ້າຄອງຊຸກຍູ້ຄົ້ນຄວ້າການສ້າງຕັ້ງເມືອງໃໝ່
ວັນທີ 26 ມິຖຸນາ 2021 ທ່ານ ອາດສະພັງທອງ ສີພັນດອນ ເຈົ້າຄອງນະຄອນຫຼວງວຽງຈັນພ້ອມຄະນະ ໄດ້ເຄື່ອນໄຫວຢ້ຽມຢາມ ແລະ ຊຸກຍູ້ການສ້າງຕັ້ງເມືອງໃໝ່ເຊິ່ງເປັນເມືອງທີ 10 ຂອງ ນະຄອນຫຼວງວຽງຈັນ ຢູ່ ມສ ພວງໄຊ ບ້ານນາໂງມໃໝ່ ເມືອງໄຊທານີ ຖືກຕ້ອນຮັບຈາກທ່ານ ພົນຈັດຕະວາ ສີພອນ ຈັນສົມວົງ ຫົວໜ້າກອງບັນຊາການທະຫານ ນະຄອນຫຼວງວຽງຈັນ ຜູ້ຊີ້ນໍາວຽກງານຄະນະຮັບຜິດຊອບຄົ້ນຄວ້າສ້າງຕັ້ງເມືອງໃໝ່ ມີຄະ ນະຮັບຜິດຊອບຄບັນດາພະແນກການ ແລະ ນາຍບ້ານທັງ 24 ບ້ານທີ່ກວມຂອບເຂດພື້ນທີ່ເມືອງໃໝ່ເຂົ້າຮ່ວມ.
ມີ 18 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌